 Madaxweyne Muuse Biixi Cabdi, waxa sidoo kale bulshada u sharraxay meelaha ay ka eegeen goaanka ay xukuumad ahaan ku taageereen dalalka Imaaraadka iyo Sucuudiga oo khilaafka dalalka khaliijka isku aragti ka ah, waxaana uu dul is-taagay dheefta ay qaran ahaan ku qabaan labadan dal, waxaana isaga oo arrimahaas ka hadlaya uu yidhi, Markii uu soo baxay khilaafka carabta ee Khaliijku, markii aanu dhinac walba ka rognay ee talo badsannay, waxaanu door bidnay in aanu isu bar-barinno dhinaca Sucuudiga iyo Imaaraadka Carabta, fagaare iyo faqbana waa nalaga weydiiyey, sababtuna way caddahay, labada meelood ee Imaaraadka Carabta iyo Sucuudiga danta aanu ku qabno, kuma qabno qolooyinka ay iska soo hor jeedaan. 